b'\n_START_ARTICLE_\nChirurgie estetic\xc4\x83\n_START_SECTION_\nIstoric\n_START_PARAGRAPH_\nEgiptul las\xc4\x83 primele \xc3\xaensemne \xc3\xaen raport cu rinoplastia \xc8\x99i reconstruc\xc8\x9bia nasului, \xc3\xaen Papirusul Edwin Smith. Era o form\xc4\x83 de peniten\xc8\x9b\xc4\x83, pentru r\xc4\x83uf\xc4\x83catori, iar distrugerea nasului era pedeapsa cea mai popular\xc4\x83 pentru adulter. Primele \xc3\xaenscrieri detaliate \xc3\xaei sunt atribuite lui Sushruta \xc3\xaen secolul VI \xc3\xae.e.n., care este considerat p\xc4\x83rintele chirurgiei plastice \xc8\x99i reparatorii \xc8\x99i a chirurgiei \xc3\xaen India._NEWLINE_\xc3\x8en Europa se remarc\xc4\x83 \xc3\xaen anul 300 Oribas, medicul de la curtea \xc3\x8emparatului Iulian. Gasparo Tagliacozzi, profesor de anatomie \xc8\x99i chirurgie la Universitatea din Bologna, public\xc4\x83 un manual de chirurgie reparatorie al pl\xc4\x83gilor de pe fa\xc8\x9b\xc4\x83. Are mai mult de 40 de pacien\xc8\x9bi, dintre care mare parte aveau r\xc4\x83ni provenite din conflictele armate \xc8\x99i r\xc4\x83zboaie. Este o lucrare de pionierat in domeniu, sunt ilustrate tehnici reparatorii \xc8\x99i rezultatele acestora asupra pacien\xc8\x9bilor dup\xc4\x83 efectuarea interven\xc8\x9biilor chirurgicale._NEWLINE_Gabriele Falloppio critic\xc4\x83 abordarea lui Gasparo Tagliacozzi, \xc8\x99i invoc\xc4\x83 destinul divin \xc3\xaen ceea ce prive\xc8\x99te aspectul chipului, astfel ramura plastic\xc4\x83-estetic\xc4\x83 a chirurgiei nu progreseaz\xc4\x83. Branka, un doctor sicilian re\xc3\xaentroduce metoda lui Sushruta in Londra. Karl Ferdinand Von Graefe \xc3\xaen 1816 este fondatorul rinoplastiei in Germania, \xc8\x99i public\xc4\x83 lucrarea Rhinoplastik. Lucrarea publicat\xc4\x83 con\xc8\x9bine peste 50 de cazuri detaliate, \xc8\x99i descrie inova\xc8\x9biile lui in rinoplastie precum primele reconstruc\xc8\x9bii ale nasului folosind grefe de pe corpul pacientului._NEWLINE_Johann Friedrich Dieffenbachia face parte din primii chirurgi care folose\xc8\x99te anestezia \xc3\xaen rinoplastie. Este unul dintre persoanele cheie \xc3\xaen evolu\xc8\x9bia \xc8\x99i popularizarea chirurgiei plastice, prin lucrarea publicat\xc4\x83 in 1845, Chirurgie Operativa. Lucrarea devine fundamental\xc4\x83 \xc3\xaen chirurgia plastic\xc3\xa2 \xc8\x99i reparatorie._NEWLINE_\xc3\x8en Statele Unite se remarc\xc4\x83 Robert Weir care face prima interven\xc8\x9bie chirurgical\xc4\x83 endonazal\xc4\x83.\n_START_SECTION_\n\xc3\x8en Rom\xc3\xa2nia\n_START_PARAGRAPH_\n\xc3\x8en Rom\xc3\xa2nia chirurgia estetic\xc4\x83 este pu\xc8\x9bin cunoscut\xc4\x83 \xc3\xaenainte de 1989 datorit\xc4\x83 regimului comunist. Apoi \xc3\xaen prima decad\xc4\x83 dup\xc4\x83 schimbarea regimului \xc3\xaen Rom\xc3\xa2nia, c\xc4\x83\xc8\x9biva medici specializa\xc8\x9bi \xc3\xaen chirurgia plastic\xc4\x83 \xc8\x99i reparatorie migreaza \xc3\xaencet spre chirurgia estetic\xc4\x83. \xc3\x8en anul 1993, Toma Mugea deschide publicului primul cabinet particular de chirurgie estetic\xc4\x83 din Rom\xc3\xa2nia. Primele interven\xc8\x9bii de chirurgie estetic\xc4\x83 s-au f\xc4\x83cut demonstrativ \xc3\xaen anul 1996 \xc3\xaen cadrul unor workshopuri la nivel na\xc8\x9bional \xc8\x99i interna\xc8\x9bional._NEWLINE_\xc3\x8en 1994, la ini\xc8\x9biativa lui Toma T. Mugea, al\xc4\x83turi de dou\xc4\x83zeci de asocia\xc8\x9bi, a fost fondat\xc4\x83 "Societatea Rom\xc3\xa2n\xc4\x83 de Chirurgie Estetic\xc4\x83". Primul pre\xc8\x99edinte al SRCE a fost Valeriu Borcea. SRCE particip\xc4\x83 la evenimente importante \xc3\xaen domeniu, fiind \xc3\xaen parteneriat cu diverse institu\xc8\x9bii \xc8\x99i asocia\xc8\x9bii na\xc8\x9bionale c\xc3\xa2t \xc8\x99i interna\xc8\x9bionale, precum "European Society for Laser Aesthetic Surgery (ESLAS)" \xc8\x99i "Interna\xc8\x9bional Society of Aesthetic Plastic Surgery". La conducerea societ\xc4\x83\xc8\x9bii s-au aflat doctori recunoscu\xc8\x9bi pentru realiz\xc4\x83ri semnificative \xc3\xaen chirurgia estetic\xc4\x83 din Rom\xc3\xa2nia: Toma Mugea, Tiberiu Bratu, Dana Jianu \xc8\x99i Carmen Giuglea. Toma T. Mugea este \xc8\x99ef al delega\xc8\x9biei rom\xc3\xa2ne din "Comitetul pentru Standarde Europene \xc3\xaen Chirurgia Estetic\xc4\x83" in 2009 \xc8\x99i membru al bordului editorial al International "Journal of Cosmetic Surgery" din 1999. Tiberiu Bratu a \xc3\xaenfiin\xc8\x9bat una dintre cele mai vechi clinici de chirurgie estetic\xc4\x83 din Rom\xc3\xa2nia, Clinica Brol \xc3\xaen 1996. Dana Jianu fondeaz\xc4\x83 clinica ProEstetica, unde s-au desf\xc4\x83\xc8\x99urat primele opera\xc8\x9bii de implanturi mamare \xc3\xaen 1994 \xc8\x99i prima opera\xc8\x9bie cu toxin\xc4\x83 botulinic\xc4\x83 \xc3\xaen 1999. Carmen Giuglea este directorul clinicii Perfect Aesthetic Clinic \xc8\x99i actualul pre\xc8\x99edinte a SRCE._NEWLINE_\xc3\x8en perioada 2006-2008, rom\xc3\xa2nii amatori de retu\xc8\x99uri estetice au generat venituri de 40 de milioane de euro anual clinicilor de profil._NEWLINE_Aceasta a reprezentat o cre\xc8\x99tere de aproape \xc8\x99apte ori, de la \xc8\x99ase milioane de euro._NEWLINE_\xc3\x8en anul 2013, se estima c\xc4\x83 pia\xc8\x9ba de chirurgie estetic\xc4\x83 are o valoare de 70 de milioane de euro, generat\xc4\x83 de 200 de doctori \xc8\x99i de aproape 100.000 de interven\xc8\x9bii pe an._NEWLINE_Toma Mugea a fost Presedintele European Association of Societies of Aesthetic Plastic Surgery (EASAPS), \xc8\x99i organizeaza congresul aniversar \xc3\xaen Octombrie 2017 la Bucure\xc8\x99ti. Cu un an \xc3\xaenainte, \xc3\xaen anul 2006, doctorul Toma Mugea organizeaza o serie de workshop-uri in Cluj-Napoca, unde sunt facute pentru prima dat\xc4\x83 \xc3\xaen Rom\xc3\xa2nia diferite interven\xc8\x9bii si opera\xc8\x9bii estetice si anume: prima toxin\xc4\x83 botulinic\xc4\x83 a fost injectat\xc4\x83, de Anthony Erian; primul chemical peeling facial, cu fenol a fost efectuat de Zia Sylan; prima lipoaspira\xc8\x9bie \xc8\x99i primul adipoimplant au fost efectuate de Pierre Fournier, toate acestea in Cluj-Napoca'